b"\n_START_ARTICLE_\nEscut de les Alcubles\n_START_SECTION_\nHist\xc3\xb2ria\n_START_PARAGRAPH_\nEscut d'\xc3\xbas immemorial, va ser rehabilitat per Resoluci\xc3\xb3 de 9 de febrer de 2006, del conseller de Just\xc3\xadcia, Interior i Administracions P\xc3\xbabliques, publicada en el DOGV n\xc3\xbam. 5.207, de 27 de febrer de 2006._NEWLINE_Es tracta de l'escut tradicional de la vila, que ja apareix esculpit a la fa\xc3\xa7ana de l'Ajuntament, amb data de 1603. Els quatre pals fan refer\xc3\xa8ncia a la condici\xc3\xb3 de les Alcubles com a vila reial (va pert\xc3\xa0nyer a Mart\xc3\xad l'Hum\xc3\xa0 i fou considerada \xc2\xabcarrer de Val\xc3\xa8ncia\xc2\xbb), mentre que la creu de tau \xc3\xa9s l'atribut de sant Antoni, el patr\xc3\xb3 local."